2025 m. gegužės 8 d. pareikštas ieškinys byloje JG / Europolas
(Byla T-317/25)
Proceso kalba: graikų
Šalys
Ieškovė: JG, atstovaujama advokato G. Trantas
Atsakovė: Europos Sąjungos teisėsaugos bendradarbiavimo agentūra
Reikalavimai
Ieškovė Bendrojo Teismo prašo:
atstatyti ankstesnę padėtį, kiek tai susiję su jos sutarties pratęsimu;
sumokėti jai kompensaciją už negautą darbo užmokestį, kurį ji būtų gavusi pagal neteisėtai ir nepagrįstai nutrauktą ketverių metų darbo sutartį, t. y. darbo užmokestį už 39 mėnesius;
atlyginti patirtą neturtinę 150 000 EUR žalą ir
priteisti visas bylinėjimosi išlaidas ir susijusias išlaidas, patirtas pareiškiant šį ieškinį.
Ieškinio pagrindai ir pagrindiniai argumentai
Grįsdama ieškinį ieškovė nurodo, kad jos darbo santykių pasibaigimą lėmė nepriimtinas, neprofesionalus ir priekabiavimu pasireiškiantis jos vadovo elgesys, į kurį tarnyba visiškai nesureagavo. Tai yra Pareigūnų tarnybos nuostatų, Elgesio kodekso, taip pat ES institucijų vidaus kontrolės procedūrų pažeidimas.
____________